Skinn , skíði og skálar , hvað meira er hægt að biðja um ? Þessi frábæra leið liggur um hásvæði Alpanna og tengir tvær sögufrægar Alpamiðstöðvar , Chamonix í Frakklandi og Zermatt í Sviss . Heildarvegalengdin er um 120km og heildarhækkun / lækkun er um 6.000 metrar . Haute-Route verðskuldar fyllilega glæsilegt orðspor sitt í ljósi fjallafegurðinnar sem hún liggur um . Við höldum upp frá Argentiere skálanum og bæði skíðum og skinnum í átt að Col du Passon ( 3.028m ) . Frá Col du Passon er stutt lækkun niður að Glacier du Tour en þaðan hækkum við okkur að Col du Tour ( 3.288m ) . Þessu næst skíðum við inn á Trient-sléttuna í Sviss og að skálanum okkar , Cabane du Trient , þar sem við eyðum nóttinni . Lítilsháttar lækkun fylgir í kjölfarið og því næst hækkun upp að Col de Momin ( 3.003m ) sem gefur stórkostlegt útsýni yfir Grand Desert jökulinn og tind Rosablanche framundan . Við byrjum þennan frábæra dag með því að hækka okkur hraustlega , eða frá Cabane des Dix að toppi Pigne d‘Arolla ( 3.790 ) sem er hæsti punktur allrar leiðarinnar . Við komuna fáum við okkur drykk til að fagna lokum leiðarinnar áður en við látum fara vel um okkur á hóteli í miðbænum .